Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 5/13/6606	Lučenec, 23.10.2013
EEČ : 2-47-182-2013

U Z N E S E N I E

Trestná vec:	obvinený XXXXX a spol. 
Trestný čin:	výtržníctvo podľa § 202 odsek 1 a iné Trestného zákona číslo 140/1961 Zbierky zákonov v znení uznesenia Ústavného súdu SR číslo 38/2002 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
dňa 22.06.2002 okolo 21.30. hod. v obci Málinec v uličke medzi rodinnými domami č. 117 až 121 po predchádzajúcej slovnej hádke fyzicky napadli XXXXX, XXXXX a to tak, že ho rukami bili po celom tele, v dôsledku čoho spadol na zem, kde do neho kopali, čím mu spôsobili zranenia a to zlomeninu nosových kostí a nosovej priehradky, vylomenie predných dvoch zubov, pohmoždenie tváre vpravo, ktoré zranenia si vyžiadali dobu liečby a PN v trvaní 14 dní

lebo je trestné stíhanie neprípustné podľa § 9 odsek 1 písmeno a

Odôvodnenie:
Uznesením vyšetrovateľa Okresného úradu vyšetrovania PZ XXXXX ČVS:OÚV-489/20-2002 zo dňa 27.8.2002  bolo podľa § 160 odsek 1 Trestného poriadku začaté trestné stíhanie a súčasne podľa § 163 odsek 1 Trestného poriadku číslo 141/1961 Zb. v znení zmien a doplnkov platného a účinného do 31.12.2005 vznesené obvinenie XXXXX, nar. XXXXX a XXXXX, nar. XXXXX za spolupáchateľstvo trestného činu ublíženia na zdraví podľa § 9 odsek 2 k § 221 odsek 1 Trestného zákona a za spolupáchateľstvo trestného činu výtržníctva podľa § 9 odsek 2 k § 202 odsek 1 Trestného zákona  číslo 140/1961 Zb. v znení zmien a doplnkov platného a účinného do 31.12.2005 na tom skutkovom základe, ako je uvedený vo výrokovej časti tohto uznesenia. 

Uznesením vyšetrovateľa Okresného úradu justičnej polície PZ XXXXX ČVS:OÚV-489/20-2002 zo dňa 7.4.2003 bolo podľa § 163 odsek 1 Trestného poriadku číslo 141/1961 Zb. v znení zmien a doplnkov platného a účinného do 31.12.2005 vznesené obvinenie mladistvému XXXXX, nar. XXXXX za spolupáchateľstvo trestného činu ublíženia na zdraví podľa § 9 odsek 2 k § 221 odsek 1 Trestného zákona a za spolupáchateľstvo trestného činu výtržníctva podľa § 9 odsek 2 k § 202 odsek 1 Trestného zákona  číslo 140/1961 Zb. v znení zmien a doplnkov platného a účinného do 31.12.2005 na tom skutkovom základe,  ako je uvedený vo výrokovej časti tohto uznesenia.

	Uznesením ČVS:ORP-489/20-2002 zo dňa 13.6.2003 vyšetrovateľ Okresného úradu justičnej polície PZ XXXXX podľa § 173 odsek 1 písmeno a) Trestného  poriadku číslo 141/1961 Zb. v znení zmien a doplnkov trestné stíhanie proti obvineným prerušil s odôvodnením, že pre neprítomnosť poškodeného nie je možné vec náležite objasniť. 

Uznesením ČVS:ORP-489/20-2002 zo dňa 18.9.2013 vyšetrovateľ PZ Okresného riaditeľstva PZ, odbor kriminálnej polície XXXXX pokračoval v trestnom  stíhaní obvinených, lebo pominuli dôvody na prerušenie trestného stíhania.

	Podľa § 2 odsek 1 Trestného zákona číslo 300/2005 Z. z. trestnosť činu sa posudzuje a trest sa ukladá podľa zákona účinného v čase keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší. Vzhľadom na povahu veci je priaznivejším v danom prípade Trestný zákon  číslo 140/1961 Zb. v znení zmien a doplnkov. 

V zmysle § 67 odsek 1 písmeno d) tohto zákona, trestnosť činu zaniká uplynutím premlčacej doby, ktorá je 5 rokov, ak je horná hranica trestnej sadzby odňatia slobody viac ako 1 rok. 

V danom prípade Trestný zákon  číslo 140/1961 Zb. za trestný čin ublíženia na zdraví podľa § 221 odsek 1 dovoľuje uložiť trest odňatia slobody až na dva roky, alebo peňažný trest a za trestný čin výtržníctva podľa § 202 odsek 1 dovoľuje uložiť trest odňatia slobody až na dva roky, alebo peňažný trest.  

Premlčacia doba v danom prípade uplynula dňa 23.6.2007.

Z pripojených odpisov z registra trestov zo dňa 25.6.2013 bolo zistené, že obv. XXXXX, nar. XXXXX bol potrestaný trestným rozkazom Okresného súdu XXXXX sp. zn. 3T/199/09 zo dňa 18.09.2009, právoplatný dňa 13.10.2009 za prečin podľa § 360 odsek 1, odsek 2 písmeno b) Trestného zákona č. 300/2005 Z. z., a bol mu uložený podmienečný trest odňatia slobody na 8 mesiacov so skúšobnou dobou v trvaní 1 rok do 13.10.2010. Dňa 10.05.2011 sa osvedčil a hľadí sa neho, akoby nebol odsúdený. U obv. XXXXX, nar. XXXXX bolo zistené, že od roku 1995 až doposiaľ nebol odsúdený. U obv. ml. XXXXX bolo zistené, že doposiaľ nebol súdne trestaný. 

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 odsek 1 písmeno a) Trestného poriadku, trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak je trestné stíhanie premlčané. 

	Po zhodnotení vyššie uvedených dôkazov som dospela k záveru, že boli splnené všetky zákonné podmienky vyššie citovaných ustanovení § 215 odsek 1 písmeno d) Trestného poriadku a § 9 odsek 1 písmeno a) Trestného poriadku, preto bolo potrebné rozhodnúť tak, ako je to uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jana Janovcová
prokurátorka